Meddelelse til EF-importører af visse varer med oprindelse i Folkerepublikken Kina, der er omfattet af kvantitative kontingenter

(2004/C 46/02)

I overensstemmelse med artikel 3 i Rådets forordning (EF) nr. 520/94 af 7. marts 1994 om fastlæggelse af en fællesskabsprocedure for forvaltning af kvantitative kontingenter(1) underrettes Fællesskabets importører om følgende:

1. Ved forordning (EF) nr. 308/2004(2) har Europa-Kommissionen fastlagt særlige procedurer for omfordelingen i 2004 af de ubrugte andele fra 2003 af visse kvantitative fællesskabskontingenter indført ved forordning (EF) nr. 427/2003(3).

2. Forvaltningen af kontingenterne sker efter metoden baseret på hensynet til traditionelle handelsstrømme, jf. artikel 2, stk. 2, litra a), i forordning (EF) nr. 520/94. Efter denne metode inddeles kontingenterne i to dele, hvoraf den ene del er forbeholdt de traditionelle importører, medens den anden del tilkommer ikke-traditionelle importører. Den del, der forbeholdes ikke-traditionelle importører, fordeles i forhold til de mængder, der ansøges om; den mængde, der ansøges om af en ikke-traditionel importør, må ikke overstige den mængde eller værdi, der er anført for hver vare i bilag I til denne meddelelse.

Ved traditionelle importører forstås importører, der kan dokumentere, at de har indført den eller de varer, der var omfattet af de pågældende kontingenter i kalenderåret 1998 eller 1999, til Fællesskabet.

3. For at deltage i fordelingen af disse kontingenter kan enhver EF-importør, uanset hvor i Fællesskabet han er etableret, indgive én ansøgning om tilladelse for hvert kontingent til de kompetente myndigheder i en medlemsstat efter eget valg udarbejdet på det eller de officielle sprog i denne medlemsstat. Listen over de kompetente myndigheder findes i bilag II til denne meddelelse.

4. I overensstemmelse med artikel 3 i Kommissionens forordning (EF) nr. 738/94(4) af 30. marts 1994 om visse gennemførelsesbestemmelser til Rådets forordning (EF) nr. 520/94 skal ansøgningen om importtilladelse kun indeholde følgende oplysninger:

a) ansøgerens fulde navn og adresse (herunder telefon- og faxnummer og eventuelt identifikationsnummer hos de kompetente nationale myndigheder) samt momsregistreringsnummer, hvis ansøgeren er momsregistreret

b) den pågældende kontingentperiode, dvs. "ubrugte mængder fra 2003"

c) eventuelt klarererens eller ansøgerens repræsentants fulde navn og adresse (herunder telefon- og faxnummer)

d) varebeskrivelse med angivelse af:

- varens handelsnavn

- KN-kode og eventuelle yderligere oplysninger til brug for forvaltningen af kontingentet (f.eks. Taric-kode)

- varens oprindelses- og afsendelsesland

e) de ansøgte mængder udtrykt i den enhed, der er brugt ved fastsættelsen af kontingentet

f) en fordeling af de ansøgte mængder efter KN-kode, hvis ansøgningen om tilladelse omfatter fodtøj, og det kvantitative kontingent omhandler to positioner i den kombinerede nomenklatur

g) følgende erklæring, dateret og underskrevet af ansøgeren, med tilføjelse af navnet med store bogstaver:

"Undertegnede bekræfter hermed, at oplysningerne i denne ansøgning er korrekte og afgivet i god tro, at jeg er etableret i Det Europæiske Fællesskab, og at denne ansøgning er den eneste, der er indgivet af mig eller i mit navn vedrørende kontingentet for de i denne ansøgning beskrevne varer.

Jeg forpligter mig til at returnere tilladelsen til den myndighed, der har udstedt den, senest ti arbejdsdage efter udløbsdatoen."

5. Den dokumentation, der omhandles i artikel 7 i forordning (EF) nr. 520/94, skal for så vidt angår traditionelle importører etableret i Fællesskabet vedrøre varer, som er overgået til fri omsætning i løbet af kalenderåret 1998 eller 1999 som angivet af importøren, som har oprindelse i Folkerepublikken Kina, og som er omfattet af det kvantitative kontingent, hvorom der er indsendt ansøgning.

Alternativt kan ansøgeren vedlægge sin ansøgning dokumentation fra de kompetente nationale myndigheder, hvori disse på grundlag af deres toldmæssige oplysninger bekræfter, at de pågældende varer er blevet indført i løbet af kalenderåret 1998 eller 1999 af ansøgeren selv eller eventuelt af en erhvervsdrivende, hvis virksomhed han har overtaget.

Alternativt kan ansøgeren, hvis han allerede er i besiddelse af en importtilladelse, som er udstedt i henhold til fællesskabsretten, og som vedrører varer, der er omfattet af det kvantitative kontingent, der er genstand for ansøgningen, i sin ansøgning vedlægge en kopi af den foregående tilladelse. Ansøgeren skal i så fald anføre den samlede importmængde af den pågældende vare i den valgte referenceperiode.

6. Ved ansøgning om tildeling af den del af kontingentet, der er forbeholdt ikke-traditionelle importører, må erhvervsdrivende, der anses for at være forbundne personer som defineret i artikel 143 i Kommissionen forordning (EØF) nr. 2454/93(5) om visse gennemførelsesbestemmelser til Rådets forordning (EØF) nr. 2913/92(6) om indførelse af en EF-toldkodeks, kun indgive én ansøgning for de varer, der er beskrevet i ansøgningen. Foruden den erklæring, der kræves i henhold til artikel 3, stk. 2, litra g), i forordning (EF) nr. 738/94, skal ansøgningen om importtilladelse for det ikke-traditionelle kontingent indeholde en erklæring om, at ansøgeren ikke er forbundet med nogen anden erhvervsdrivende, der indgiver ansøgning om den pågældende ikke-traditionelle kontingentpost.

7. Ansøgninger om importtilladelser kan indgives i perioden fra dagen efter offentliggørelsen af Kommissionens forordning (EF) nr. 308/2004 i Den Europæiske Unions Tidende indtil den 10. marts 2004, klokken 15.00, belgisk tid.

8. De bestemmelser, der anvendes på kontingenterne i denne meddelelse, fremgår af følgende forordninger:

- Rådets forordning (EF) nr. 520/94 af 7. marts 1994 (EFT L 66 af 10.3.1994, s. 1)

- Rådets forordning (EF) nr. 138/96 af 22. januar 1996 (EFT L 21 af 27.1.1996, s. 6)

- Kommissionens forordning (EF) nr. 738/94 af 30. marts 1994 (EFT L 87 af 31.3.1994, s. 47)

- Kommissionens forordning (EF) nr. 983/96 af 31. maj 1996 (EFT L 131 af 1.6.1996, s. 47)

- Rådets forordning (EF) nr. 427/2003 af 3. marts 2003 (EUT L 65 af 8.3.2003, s. 1)

- Kommissionens forordning (EF) nr. 428/2003 af 12. februar 2003 (EUT L 65 af 8.3.2003, s. 12)

- Rådets forordning (EF) nr. 1985/2003 af 10. november 2003 (EUT L 295 af 13.11.2003, s. 43)

- Kommissionens forordning (EF) nr. 308/2004 af 21.2.2004 (EUT L 52 af 21.2.2004, s. 37).

(1) EFT L 66 af 10.3.1994, s. 1, senest ændret ved forordning (EF) nr. 806/2003 (EUT L 122 af 16.5.2003, s. 1).

(2) EUT L 52 af 21.2.2004, s. 37.

(3) EUT L 65 af 8.3.2003, s. 1, senest ændret ved forordning (EF) nr. 1985/2003 (EUT L 295 af 13.11.2003, s. 43).

(4) EFT L 87 af 31.3.1994, s. 47, senest ændret ved forordning (EF) nr. 983/96 (EFT L 131 af 1.6.1996, s. 47).

(5) EFT L 253 af 11.10.1993, s. 1, senest ændret ved forordning (EF) nr. 881/2003 (EUT L 134 af 29.5.2003, s. 1).

(6) EFT L 302 af 19.10.1992, s. 1.

BILAG I

Den maksimumsmængde, den enkelte ikke-traditionelle importør kan ansøge om

>TABELPOSITION>

BILAG II

Liste over de kompetente nationale myndigheder i medlemsstaterne

1. BELGIQUE//BELGÏE

Service Public Fédéral Economie, P.M.E., Classes Moyennes and Energie Administration du Potentiel économique

Politiques d'accès aux marchés, Service Licences

Federale Overheidsdienst Economie, K.M.O., Middenstand en Energie Bestuur Economisch Potentieel

Markttoegangsbeleid, Dienst Vergunningen

Generaal Lemanstraat 60, Rue Général-Leman 60 B - 1040 Brussel/Bruxelles Tel. (32-2) 206 58 16 Fax (32-2) 230 83 22/231 14 84

2. DANMARK

Erhvervs -og Boligstyrelsen Vejlsøvej 29 DK - 8600 Silkeborg Tel. (45) 35 46 64 30 Fax (45) 35 46 64 01

3. DEUTSCHLAND

Bundesamt für Wirtschaft und Ausfuhrkontrolle (BAFA) Frankfurter Straße 29-35 D - 65760 Eschborn Tel. (49) 619 69 08-0 Fax (49) 619 69 42 26/(49) 619 69 08-800

4. GREECE

Ministry of Economy and Finance General Directorate of Policy Planning and Implementation

Directorate of International Economic Issues

1, Kornarou Street GR - 105-63 Athens Tel. (30-210) 328 60 31/328 60 32 Fax (30-210) 328 60 94/328 60 59

5. ESPAÑA

Ministerio de Economía y Hacienda Dirección General de Comercio Exterior Paseo de la Castellana, 162 E - 28046 Madrid Tel. (34) 913 49 38 94/913 49 37 78 Fax (34) 913 49 38 32/913 49 37 40

6. FRANCE

Service des titres du commerce extérieur 8, rue de la Tour-des-Dames F - 75436 Paris Cedex 09 Tel. (33-1) 55 07 46 69/95 Fax (33-1) 55 07 48 32/34/35

7. IRELAND

Department of Enterprise, Trade and Employment Licencing Unit, Block C

Earlsfort Centre

Hatch Street

Dublin 2 Ireland Tel. (353-1) 631 25 41 Fax (353-1) 631 25 62

8. ITALIA

Ministero Attività Produttive Direzione Generale Politica Commerciale e la Gestione del regime degli scambi Div. VII

Viale Boston 25

I - 00144 Roma Tel. (39-06) 599 32 489/(39-06) 599 32 487 Fax (39-06) 592 55 56

9. LUXEMBOURG

Ministère des affaires étrangères Office des licences Boîte postale 113 L - 2011 Luxembourg Tel. (352) 22 61 62 Fax (352) 46 61 38

10. NEDERLAND

Belastingdienst/Douane Engelse Kamp 2 Postbus 30003 9700 RD Groningen Nederland Tel. (31-50) 523 91 11 Fax (31-50) 523 22 10

11. ÖSTERREICH

Bundesministerium für Wirtschaft und Arbeit Außenwirtschaftsadministration

Abteilung C2/2

Stubenring 1 A - 1011 Wien Tel (43) 171 100 0 Fax (43) 171 100 83 86

12. PORTUGAL

Ministério das Finanças Direcção-Geral das Alfândegas e dos Impostos Especiais sobre o Consumo, Edificio da Alfândega de Lisboa Largo do Terreiro do Trigo P - 1100 Lisboa Tel. (351-21) 881 42 63 Fax (351-21) 881 42 61

13. SUOMI

Tullihallitus/Tullstyrelsen Erottajankatu/Skillnadsgatan 2 FIN - 00101 Helsinki/Helsingfors Tel. (358-9) 61 41 Fax (358-9) 614 28 52

14. SVERIGE

Kommerskollegium Box 6803 S - 113 86 Stockholm Tel. (46-8) 690 48 00 Fax (46-8) 30 67 59

15. UNITED KINGDOM

Department of Trade and Industry Import Licensing Branch Queensway House

West Precinct

Billingham TS23 2NF United Kingdom Tel. (44-1642) 36 43 33/36 43 34 Fax (44-1642) 53 35 57